Corsaren, 1844-08-02
Naturhistorie. 3) Amphibierne. Vi komme nu til en ganske besynderlig Slægt af Dyrene, nemlig til nogle, hvis Blod er af den Beskaffenhed, at det nøiagtig antager Varmegraden af den Atmosphære, hvori Dyret for Øieblikket befinder sig, og det kan derfor leve baade i Vandet og paa Landet, baade ved Hoffet og blandt Folket. De ere altsaa ganske fortrinlige til at danne Overgangen imellem to modstridende Elementer, ligesom Stændercomiteerne til at danne Overgangen imellem de raadgivende Plovindsialstænder og "Kongens Raad", saa at enten Stænderne blive Kongens Raad, eller maaskee snarere Kongens Raad bliver Stænderne. Fremdeles ere Amphibierne gode til saadanne Poster, som fordre Omgang baade med Landhæren og Marinen. Saaledes tioe vi, at, naar f. Ex. en Overgeneral- og en Overadmiral-Post skulde være forenet i een Person, da var det fuldkommen rigtigt at vælge en Amphibie, eller et Væsen, som man veed ikke nærer Frygt enten for det Tørre eller Fugtige. Amphibierne udmærke sig i Reglen ved at have Lunger, som ere meget porose og have en ganske særegen Dannelse, og nogle af dem have tillige en spaltet Tunge. De kunne derfor godt benyttes til Diplomater, og til høie Poster, hvor de kunne bevirke Spaltning, uden at man ligefrem kan bevise dem det. Deres i Sandhed sjeldne Reproductionskraft er saa stor, at, har man afsat en Amphibie fra et Embede, saa vil det kun vare en meget kort Tid, forinden der udvoxer et andet og bedre til den. Naturgransterne udlede som bekjendt hiin mærkelige Reproductionskraft af deres lille Hjerne og stærke Nerver. Det klinger rigtignok besynderligt; men Du kan troe, kjære Læser, i Dyreriget vrimler det af Besynderligheder. Hvad nu deres Skabning angaaer, saa har man dem baade med og uden Fødter, ligesom Blok Tørenske Jamber, og deres Udseende er høist forskjelligt; man har dem baade røde med Guld, blaae med Guld og sorte med hvide Halsbaand. Nogle have Skjolde, Andre kun Ringe og Brystnaale, og atter Andre have et glat men klæbrigt Skind, hvormed de kunne frembringe en vis Vedhængningskraft. Føden er ogsaa høist forskjellig. Nogle bruge italienske Sangfugle, Andre lade sig nøie med Lammehoveder. Til at angribe Andre og forsvare sig selv, have de forskellige Vaaben, saasom gode Venner ved Hoveo. desl. Amphibierne ere sædvanlig meget tungnemme, voxe langsomt og leve destoværre ofte meget længe. De inddeles i 9 Klasser med mangfoldige Nüancer, som det bliver for vidtløftig at omtale her. De mest udmærkede blandt dem ere: Skildpadden. Læser! kjender Du Skildpadden? Det vil sige, den rigtige Skildpadde, ikke den, der kaldes saaledes hos Capozi i Tivoli. Vi ville haabe det, vi ville haabe, det er en Landsmand, en Dansk, vi tale til. Dog ville vi for en Sikkerheds Skyld betegne den nøiagtig. Seer Du, Skildpadden, hører til Adelstanden, for den har Skjold, ja den er i Ordets rette Forstand "Skjoldbaaren"; den har endogsaa to Skjolde, ligesom Staldmester Danneskjold, nemlig et Bugskjold og et Rygskjold; men det gaaer den som de fleste Adelige, den har mest Nytte af Rygskjoldet. Jmellem disse Skjolde udstikker den Hovedet og Benene, men har det saa snildt indrettet, at, naar Nogen vil give den paa Hovedet, saa trækker den det ind imellem Skjoldene, og al Stræben efter at træffe det er forgjæves. Den kan derfor gjøre sig saa lystig som den vil; thi, naar det kniber, kryber den i Ly af sit Skjold, og man kan da gjerne kjøre over den med et heelt Læs Synder, uden at den tager den mindste Skade. Derfor er i det hele Skildpadden, eller Dyrerigets Adelsmand, saa stadig overkjørt. Hvorledes dens Gang er, det veed Du, hvis Du nogenfinde har havt Forretninger med vore Collegier. Crocodillen har en Hud, der er saa haard, at intet Bøsseskud kan gaae igjennem den, den kan derfor ganske rolig spadsere paa Langelinie. J hver Kindlade har den 50 skarpe Tænder, og kan med Halen ligesaa let slaae et Menneske ihjel, som Cancelliet actionerer et Dousin Bladredacteurer. Det er en frygtelig graadig Skabning, den æder Mennesker ligesaa let som Justitsraad Reiersen Blade. Salamanderen er som en kongelig Commissarius; hvergang den kommer i Jlden, giver den en Fugtighed, eller et Lovudkast, fra sig, som dæmper Jlden, saa at den ustadt kan gaae derfra. Kamæleonen er et uskyldigt Dyr, som kan antage hvilken Farve det skal være, og hvis Øine have den Eiendomlighed, at den kan give ethvert af dem en egen, fra det andets forskjellig Retning, kan see paa Smørpriserne med det ene, og paa Finansregnstaberne med det andet Øie. Den gjør Tjeneste som Berlingsk Tidende.